laion/Wikipedia-Exotic huggingface dataset:
নাডজা ওয়েস্ট

নাডজা ইয়ুডিথ ওয়েস্ট (জন্মঃ ২০ মার্চ ১৯৬১) মার্কিন যুক্তরাষ্ট্র সেনাবাহিনীর একজন প্রাক্তন জেনারেল। তিনি ছিলেন মার্কিন সেনাবাহিনীর ৪৪তম সার্জন জেনারেল এবং মার্কিন সেনা মেডিক্যাল কমান্ড-এর অধিনায়ক। চিকিৎসক হিসেবে নাডজা মার্কিন সেনাবাহিনীর প্রথম কৃষ্ণ সার্জন-জেনারেল এবং নারী কৃষ্ণাঙ্গ মানুষ হিসেবে প্রথম সক্রিয় মেজর-জেনারেল এবং সেনা চিকিৎসা শাখার প্রথম কৃষ্ণ নারী মেজর জেনারেল হিসেবে পরিগণিত হন। এছাড়াও নাডজা মার্কিন সেনাবাহিনীর প্রথম নারী কৃষ্ণাঙ্গ যিনি লেফটেন্যান্ট জেনারেল পদবি ধরেছেন। যুক্তরাষ্ট্র সেনা একাডেমী থেকে প্রশিক্ষিত প্রথম নারী এই নাডজাই যিনি লেফটেন্যান্ট জেনারেল পদ অবধি এসেছেন। ওয়াশিংটন ডি. সি.তে বেড়ে ওঠা নাডজা শিশু বয়সে একটি পরিবারের কাছে দত্তক হিসেবে এসেছিলেন, তখন তার বয়স ছিলো মাত্র দুই বছর; তার বাবা-মার পরিচয় জানা যায়না। নাডজার নামের শেষে ওয়েস্ট শব্দটি ছিলোনা; ছিলো গ্রামার শব্দটি। নাডজা উচ্চ বিদ্যালয়ের পাঠ চুকিয়ে মার্কিন সেনা একাডেমীতে যোগ দেন ১৯৭৮ সালে। ১৯৮২ সালে তিনি সেনা একাডেমী থেকে ২য় লেফটেন্যান্ট হিসেবে বের হন এবং এই চার বছর তিনি এমবিবিএস অধ্যায়ন করেন। নাডজা ২০১৩ সালের ১৯শে এপ্রিল মেজর জেনারেল পদবি লাভ করেন এবং বলেন, এতো বড়ো পদবি ধরতে পারবো বলে কোনো দিনও মনে হয়নি; কিন্তু ঈশ্বরের ইচ্ছায় আমি এই পর্যন্ত এসেছি; এটা আমার জীবনে অনেক বড়ো প্রাপ্তি। ২০১৫ সালের ১১ই ডিসেম্বর নাডজা লেফটেন্যান্ট জেনারেল হন এবং তাকে সার্জন জেনারেলের নিয়োগ দেওয়া হয়; এছাড়াও তিনি মার্কিন সেনা মেডিক্যাল কমান্ডের অধিনায়কের দায়িত্ব একই সঙ্গে পেয়ে যান। জার্মানিতে তিনি কাজ করেছিলেন মার্কিন সেনাবাহিনীর আঞ্চলিক মেডিক্যাল কমান্ডের অধিনায়ক হিসেবে, আর মার্কিন সেনাবাহিনীতে তিনি বেশ কয়েকটি ডিভিশন এবং কোরে কর্মরত ছিলেন। "Maj. Gen. Nadja Y. West Joint Chiefs of Staff Article View"। www.jcs.mil। Joint Chiefs of Staff। ১৫ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৫।  "Maj. Gen. Nadja West was the first African American female Major General of the Army's active component and Army Medicine's first African-American female two-star general."। www.army.mil। U.S. Army। সংগ্রহের তারিখ ১৫ ডিসেম্বর ২০১৫।  JNSMA। "Army Medicine's First African American Female Two-Star General &#124 JSNMA"। www.JNSMA.org। JNSMA। সংগ্রহের তারিখ ১৫ ডিসেম্বর ২০১৫।  Estrada, Sheryl। "First Black Woman Promoted to Three-Star Army General"। DiversityInc.com। DiversityInc। ২২ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৬।  Bash, Dana। "How a 3-star general overcame self-doubt"। CNN। সংগ্রহের তারিখ ২০১৭-০৬-১৮।  "West sworn in as Army surgeon general"। Army.mil। ARNEWS/MEDCOM। সংগ্রহের তারিখ ২২ জুন ২০১৭।  Hubing, Kristin। "Major Medical | Medicine + Health"। Medicine + Health। সংগ্রহের তারিখ ১৫ ডিসেম্বর ২০১৫। [স্থায়ীভাবে অকার্যকর সংযোগ] Tolleson, Maria। "Maj. Gen. Nadja West confirmed as 44th Army Surgeon General | The United States Army"। www.army.mil। সংগ্রহের তারিখ ১৪ ডিসেম্বর ২০১৫।  "General Officer Management Office"। www.gomo.army.mil। GOMO। সংগ্রহের তারিখ ১৬ ডিসেম্বর ২০১৫। [স্থায়ীভাবে অকার্যকর সংযোগ] "Archived copy"। ২০১৫-১২-১৫ তারিখে মূল থেকে আর্কাইভ করা। সংগ্রহের তারিখ ২০১৫-১২-১২।
নেদারল্যান্ডস ইস্ট ইন্ডিজ

নেদারল্যান্ডস পূর্ব ভারত বা ওলন্দাজ পূর্ব ভারত (আনুষ্ঠানিক নাম "নেদারল্যান্ডস ইস্ট ইন্ডিজ"; ইংরেজি: Netherlands East Indies; ওলন্দাজ: Nederlandsch Indie; ইন্দোনেশীয়: Hindia Belanda) ছিল দক্ষিণ-পূর্ব এশিয়ার একটি ওলন্দাজ উপনিবেশ। বর্তমানে এর অধিকাংশই ইন্দোনেশিয়ার অংশ। ১৬০৭ সালে ওলন্দাজ ইস্ট ইন্ডিয়া কোম্পানি মালাক্কায় ঘাঁটি স্থাপন করে। অষ্টাদশ শতাব্দীর মাঝামাঝিতে ওলন্দাজ ইস্ট ইন্ডিয়া কোম্পানি জাভা দ্বীপের পশ্চিম প্রান্তরে জাকার্তা শহরটি অধিকার করে সেখানে "বাটাভিয়া" নামে একটি ঘাঁটি স্থাপন করে। খুব শীঘ্রই ওলন্দাজ ইস্ট ইন্ডিয়া কোম্পানির সদরদপ্তর আমস্টার্ডাম থেকে সরিয়ে বাটাভিয়ায় স্থানান্তর করা হয়। এভাবেই মালয় দ্বীপপুঞ্জ অঞ্চলে ওলন্দাজ ইস্ট ইন্ডিয়া কোম্পানির ক্ষমতা ও কর্তৃৃত্ব বৃৃদ্ধি পেতে থাকে। মালয় দ্বীপপুঞ্জ-অঞ্চলে ওলন্দাজ ইস্ট ইন্ডিয়া কোম্পানির ঘাঁটিসমূহ ১৮০০ সালে সরাসরি নেদারল্যান্ডসের অধীনে এলে সকল ঘাঁটি একত্রিত করে এই উপনিবেশটি তৈরি করা হয়। ১৮০৬ সালে তৎকালীন বাটাভিয়া প্রজাতন্ত্রে (বর্তমানে নেদারল্যান্ডস) নেপোলিয়ানের নেতৃৃত্বাধীন ফরাসি সাম্রাজ্যের আক্রমণের পর এই উপনিবেশটির মালিকানা ফ্রান্সের হাতে চলে যায়। ফ্রান্স ১৮১১ সাল পর্যন্ত ইস্ট ইন্ডিজ শাসন করে। ১৮১১ সালে ব্রিটিশ সরকার এর মালিকানা হাতে তুলে নেয় এবং ১৮১৫ সাল পর্যন্ত এই উপনিবেশটিতে ব্রিটেনের কর্তৃৃত্ব ছিল। ১৮১৫ সালে ওয়াটার লু যুদ্ধের পর এর মালিকানা পুনরায় ওলন্দাজ সরকারের হাতে চলে যায়। ১৯৪২ সালে জাপান উপনিবেশটি অধিকার করে নেয় এবং ১৯৪৫ সাল পর্যন্ত এটি জাপানের অধিকারেই ছিল। ১৯৪৫ সালে দ্বিতীয় বিশ্বযুদ্ধ সমাপ্ত হলে নেদারল্যান্ডস সরকার পুনরায় এর মালিকানা ফিরে পায়। ১৯৪৯ সালে ইন্দোনেশিয়ার স্বাধীনতার পর নেদারল্যান্ডস ইস্ট ইন্ডিজে ওলন্দাজ শাসনের অবসান ঘটে। কিন্তু পশ্চিম পাপুয়া অঞ্চলে নেদারল্যান্ডসের শাসন ১৯৬২ সাল পর্যন্ত বহাল ছিল, পরবর্তীতে তা ইন্দোনেশিয়ার অন্তর্ভুক্ত হয়। "নেদারল্যান্ডস ইস্ট ইন্ডিজ" নামটি এসেছে ইংরেজি "Nethelands East Indies" নাম থেকে, বাংলায় যার অর্থ "নেদারল্যান্ডস পূর্ব ভারত"। একে ইংরেজি "Dutch East Indies" বা "ওলন্দাজ পূর্ব ভারত" নামেও ডাকা হয়। ওলন্দাজ ভাষায় এর নাম "Nederlandsch Indie" (বাংলা: নেদারল্যান্ডস ভারত)।
ডাফমুট্টু

ডাফমুট্টু (এছাড়াও: ডাভমুট্টু ) হল দক্ষিণ ভারতের কেরল রাজ্যের মালাবার অঞ্চলের মুসলমানদের মধ্যে জনপ্রিয় একটি বিনোদন মূলক লোকগীতিনৃত্য। এই নামটি এসেছে ডাফ নামক বাদ্যযন্ত্র থেকে। ডাফ হল কাঠ এবং গরুর চামড়ারর তৈরি একটি ঘাতবাদ্য। ডাফ শব্দটি আরবি থেকে উৎপন্ন এবং একে থাপ্পিট্টা নামেও ডাকা হয়। ডাফমুট্টু মালবারের মুসলমানদের মধ্যে জনপ্রিয় একটি দলগত নৃত্য। এটি উৎসব এবং বিবাহ অনুষ্ঠানের সময় একটি সামাজিক অনুষ্ঠান হিসাবে মঞ্চস্থ হয়। শিল্পীরা ডাফ নামে একটি অগভীর বৃত্তাকার ঘাতবাদ্য বাজায়। দলটির নেতা গান গেয়ে নেতৃত্ব দেয়, অন্যরা সমবেত কন্ঠে অংশগ্রহণ করে এবং বৃত্তাকারে ঘোরে। গানগুলির মাধ্যমে প্রায়শই শহীদ, বীর এবং সাধুদের শ্রদ্ধা জানানো হয়। ডাফমুট্টু দিনের যে কোনও সময় সঞ্চালিত হতে পারে এবং এর কোনও নির্দিষ্ট সময়সীমা নেই। ডাফমুট্টু সামাজিক বিনোদন হিসাবে অথবা উরস (মসজিদের সাথে সংযুক্ত উৎসব) ও বিবাহ উৎসবের স্মরণে প্রদর্শিত হয়। দিনের যে কোনও সময় ডাফমুট্টু পরিবেশন করা যায়। একটি ডাফমুট্টু পরিবেশনা সাধারণত ছয় সদস্য নিয়ে হয়। তারা একে অপরের মুখোমুখি দাঁড়িয়ে বা বসে গান গায় এবং গানের তালে তালে তাদের শরীর দোলায়। ডাফ বাজিয়ে ছন্দ ও তাল তৈরি করা হয়। ডাফমুট্টুর গানগুলি ইসলাম বীর এবং শহীদদের প্রতি শ্রদ্ধাঞ্জলি। দলের নেতা গানে নেতৃত্ব দেয় অন্যরা সমবেত কন্ঠে গান করে। নৃত্যশিল্পীরা আঙুল বা তালু দিয়ে ডাফ বাজায় এবং ছন্দবদ্ধভাবে চলার সময় প্রায়শই তাদের মাথার উপরে সেটি ছুঁড়ে দেয়। এর সাথে একটি ঘনিষ্ঠভাবে সম্পর্কিত শিল্পের ধরন হ'ল আরাভানা মুত্তু বা আরাবানা মুত্তু যেখানে ডাফের মত একটি বাদ্যযন্ত্র 'আরাবানা' ব্যবহৃত হয়। কিশোর ডাফ শিল্পী ডাফমুট্টু পরিবেশনা ডাফমুট্টু পরিবেশনা ডাফমুট্টু পরিবেশনা কিশোর ডাফ শিল্পীসমূহ ওপ্পানা কুথু রাঠিব মাপ্পিলা কেরালার লোককাহিনী আকাদেমি আরাবানা মুত্তু "Duffumuttu"। সংগ্রহের তারিখ ৫ মার্চ ২০২১।  "About Duffmuttu"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১২।  "Duffmuttu"। সংগ্রহের তারিখ ৫ মার্চ ২০২১।  "Duff Muttu"। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১২।  "Duff Muttu and Arabana Muttu - popular Muslim artsforms of Kerala"। ১৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১২।
ইসোয়াতিনি জাতীয় ফুটবল দল

ইসোয়াতিনি জাতীয় ফুটবল দল (ইংরেজি: Eswatini national football team) হচ্ছে আন্তর্জাতিক ফুটবলে ইসোয়াতিনির প্রতিনিধিত্বকারী পুরুষদের জাতীয় দল, যার সকল কার্যক্রম ইসোয়াতিনির ফুটবলের সর্বোচ্চ নিয়ন্ত্রক সংস্থা ইসোয়াতিনি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭৮ সাল হতে ফুটবলের সর্বোচ্চ সংস্থা ফিফার এবং ১৯৭৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৮ সালের ১লা মে তারিখে, ইসোয়াতিনি প্রথমবারের মতো আন্তর্জাতিক খেলায় অংশগ্রহণ করেছে; সোয়াজিল্যান্ডে অনুষ্ঠিত উক্ত ম্যাচে ইসোয়াতিনি সোয়াজিল্যান্ডের কাছে ২–০ গোলের ব্যবধানে পরাজিত হয়েছে। ২০,০০০ ধারণক্ষমতাবিশিষ্ট সোমহোলো জাতীয় স্টেডিয়ামে সিহলাঙ্গু নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইসোয়াতিনির রাজধানী এম্বাবানেতে অবস্থিত। বর্তমানে এই দলের ম্যানেজারের দায়িত্ব পালন করছেন দোমিনিক কুনেনে এবং অধিনায়কের দায়িত্ব পালন করছেন গ্রিন মাম্বার রক্ষণভাগের খেলোয়াড় সিয়াবঙ্গা এমলিলি। ইসোয়াতিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও ইসোয়াতিনি এপর্যন্ত একবারও অংশগ্রহণ করতে সক্ষম হয়নি। সিজা সেলবি দ্‌লামিনি, এমজলিসি এমথেথোয়া, মাচাওয়ে দ্‌লামিনি, টনি সাবেদজে এবং ফেলিক্স বাডেনহর্স্টের মতো খেলোয়াড়গণ ইসোয়াতিনির জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৭ সালের এপ্রিল মাসে প্রকাশিত র‌্যাঙ্কিংয়ে ইসোয়াতিনি তাদের ইতিহাসে সর্বোচ্চ অবস্থান (৮৮তম) অর্জন করে এবং ২০১২ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইসোয়াতিনির সর্বোচ্চ অবস্থান হচ্ছে ১১৭তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ১৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) zana-arts ওয়েব্যাক মেশিনে আর্কাইভকৃত ২০০৬-০৯-২৫ তারিখে দাপ্তরিক ওয়েবসাইট (ইংরেজি) ফিফা-এ ইসোয়াতিনি ফুটবল অ্যাসোসিয়েশন ওয়েব্যাক মেশিনে আর্কাইভকৃত ২৭ জুন ২০১৮ তারিখে (ইংরেজি) ক্যাফ-এ ইসোয়াতিনি ফুটবল অ্যাসোসিয়েশন (ইংরেজি)
বেলিজ জাতীয় ফুটবল দল

বেলিজ জাতীয় ফুটবল দল (ইংরেজি: Belize national football team) হচ্ছে আন্তর্জাতিক ফুটবলে বেলিজের প্রতিনিধিত্বকারী পুরুষদের জাতীয় দল, যার সকল কার্যক্রম বেলিজের ফুটবলের সর্বোচ্চ নিয়ন্ত্রক সংস্থা বেলিজ ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯৫ সালের ২৯শে নভেম্বর তারিখে, বেলিজ প্রথমবারের মতো আন্তর্জাতিক খেলায় অংশগ্রহণ করেছে; এল সালভাদোরের সান সালভাদোরে অনুষ্ঠিত উক্ত ম্যাচে বেলিজ এল সালভাদোরের কাছে ৩–০ গোলের ব্যবধানে পরাজিত হয়েছে। ৫,০০০ ধারণক্ষমতাবিশিষ্ট এফএফবি স্টেডিয়ামে জাগুয়ার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেলিজের রাজধানী বেলমোপানে অবস্থিত। বর্তমানে এই দলের ম্যানেজারের দায়িত্ব পালন করছেন ডেল পেলায়ো সিনিয়র এবং অধিনায়কের দায়িত্ব পালন করছেন দেপোর্তেস সাবিওয়ের রক্ষণভাগের খেলোয়াড় এলরয় স্মিথ। বেলিজ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে বেলিজ এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে। এলরয় স্মিথ, মার্ক লেসলি, ডিয়ন ম্যাককুলে, হ্যারিসন রোচেস এবং ক্রিয়েসন লোপেসের মতো খেলোয়াড়গণ বেলিজের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৬ সালের এপ্রিল মাসে প্রকাশিত র‌্যাঙ্কিংয়ে বেলিজ তাদের ইতিহাসে সর্বোচ্চ অবস্থান (১১৪তম) অর্জন করে এবং ২০০৭ সালের নভেম্বর মাসে প্রকাশিত র‌্যাঙ্কিংয়ে তারা ২০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেলিজের সর্বোচ্চ অবস্থান হচ্ছে ১৬৬তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ১৮৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি) ফিফা-এ বেলিজ জাতীয় ফুটবল দল ওয়েব্যাক মেশিনে আর্কাইভকৃত ১৯ জুলাই ২০১৮ তারিখে (ইংরেজি) কনকাকাফ-এ বেলিজ জাতীয় ফুটবল দল ওয়েব্যাক মেশিনে আর্কাইভকৃত ২৩ অক্টোবর ২০২০ তারিখে (ইংরেজি)
ইরিত্রিয়া জাতীয় ফুটবল দল

ইরিত্রিয়া জাতীয় ফুটবল দল (তিগ্রিনিয়া: ጋንታ ኩዕሶ እግሪ አርትራ) হচ্ছে আন্তর্জাতিক ফুটবলে ইরিত্রিয়ার প্রতিনিধিত্বকারী পুরুষদের জাতীয় দল, যার সকল কার্যক্রম ইরিত্রিয়ার ফুটবলের সর্বোচ্চ নিয়ন্ত্রক সংস্থা ইরিত্রিয় জাতীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৯২ সালের ২৬শে জুন তারিখে, ইরিত্রিয়া প্রথমবারের মতো আন্তর্জাতিক খেলায় অংশগ্রহণ করেছে; সুদানের খার্তুমে অনুষ্ঠিত ইরিত্রিয়া এবং সুদানের মধ্যাকার উক্ত ম্যাচটি ১–১ গোলে ড্র হয়েছে। ৬,০০০ ধারণক্ষমতাবিশিষ্ট সিসেরো স্টেডিয়ামে লাল সাগরের বালক নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরিত্রিয়ার রাজধানী আসমারায় অবস্থিত। বর্তমানে এই দলের ম্যানেজারের দায়িত্ব পালন করছেন আলিমসিগাদ ইফরাম এবং অধিনায়কের দায়িত্ব পালন করছেন এআইকের আক্রমণভাগের খেলোয়াড় হেনোক গইতোম। ইরিত্রিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সেও ইরিত্রিয়া এপর্যন্ত একবারও অংশগ্রহণ করতে সক্ষম হয়নি। আসমিরুন হাবতি, বিরহান আরিগাই, ইদনেকাচিউ শিমাঙ্গুস, ইউনুস বিহুন এবং তিসলাফিম তিকলির মতো খেলোয়াড়গণ ইরিত্রিয়ার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৭ সালের আগস্ট মাসে প্রকাশিত র‌্যাঙ্কিংয়ে ইরিত্রিয়া তাদের ইতিহাসে সর্বোচ্চ অবস্থান (১২১তম) অর্জন করে এবং ২০১৮ সালের এপ্রিল মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইরিত্রিয়ার সর্বোচ্চ অবস্থান হচ্ছে ১৪০তম (যা তারা ১৯৯২ সালে অর্জন করেছিল) এবং সর্বনিম্ন অবস্থান হচ্ছে ১৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "FIFA World Ranking"। FIFA.com। FIFA। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Eritrean National Football Federation (ENFF)"। Confederation of African Football। সংগ্রহের তারিখ নভেম্বর ২৮, ২০১২।  "Eritrea on FIFA.com"। FIFA। নভেম্বর ১, ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ২৮, ২০১২।  দাপ্তরিক ওয়েবসাইট (ইংরেজি) ফিফা-এ ইরিত্রিয়া জাতীয় ফুটবল দল ওয়েব্যাক মেশিনে আর্কাইভকৃত ১ নভেম্বর ২০১২ তারিখে (ইংরেজি) ক্যাফ-এ ইরিত্রিয়া জাতীয় ফুটবল দল (ইংরেজি)
পাপুয়া নিউগিনি জাতীয় ফুটবল দল

পাপুয়া নিউগিনি জাতীয় ফুটবল দল (ইংরেজি: Papua New Guinea national football team) হচ্ছে আন্তর্জাতিক ফুটবলে পাপুয়া নিউগিনির প্রতিনিধিত্বকারী পুরুষদের জাতীয় দল, যার সকল কার্যক্রম পাপুয়া নিউগিনির ফুটবলের সর্বোচ্চ নিয়ন্ত্রক সংস্থা পাপুয়া নিউগিনি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৬৩ সালের ২৯শে আগস্ট তারিখে, পাপুয়া নিউগিনি প্রথমবারের মতো আন্তর্জাতিক খেলায় অংশগ্রহণ করেছে; ফিজির সুভায় অনুষ্ঠিত উক্ত ম্যাচে পাপুয়া নিউগিনি ফিজির কাছে ৩–১ গোলের ব্যবধানে পরাজিত হয়েছে। ২৫,০০০ ধারণক্ষমতাবিশিষ্ট স্যার হুবার্ট মারে স্টেডিয়ামে কাপুলস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পাপুয়া নিউগিনির রাজধানী পোর্ট মোর্সবিতে অবস্থিত। বর্তমানে এই দলের ম্যানেজারের দায়িত্ব পালন করছেন বব মরিস এবং অধিনায়কের দায়িত্ব পালন করছেন হেকারি ইউনাইটেডের মধ্যমাঠের খেলোয়াড় মাইকেল ফস্টার। পাপুয়া নিউগিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে পাপুয়া নিউগিনি এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ ওএফসি নেশন্স কাপের ফাইনালে পৌঁছানো, যেখানে তারা অতিরিক্ত সময় শেষে নিউজিল্যান্ডের সাথে ০–০ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে। মাইকেল ফস্টার, রেগি দাভানি, রেমন্ড গুনেম্বা, নাইজেল দাবিনিয়াবা এবং নাথানিয়েল নেপানির মতো খেলোয়াড়গণ পাপুয়া নিউগিনির জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৭ সালের জুন মাসে প্রকাশিত র‌্যাঙ্কিংয়ে পাপুয়া নিউগিনি তাদের ইতিহাসে সর্বোচ্চ অবস্থান (১৫৩তম) অর্জন করে এবং ২০১৬ সালের অক্টোবর মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পাপুয়া নিউগিনির সর্বোচ্চ অবস্থান হচ্ছে ১৩৪তম (যা তারা ১৯৮৯ সালে অর্জন করেছিল) এবং সর্বনিম্ন অবস্থান হচ্ছে ১৮৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://www.rsssf.com/tablesp/png-intres.html "Strikers To Play Papua New Guinea"। Steve Pitman, Brisbane Strikers। ৩০ মে ২০১১। ১৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১২।  "Farina's PNG aiming to defy odds"। Fédération Internationale de Football Association (FIFA)। ১৮ মে ২০১২। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ মে ২০১২।  দাপ্তরিক ওয়েবসাইট (ইংরেজি) ফিফা-এ পাপুয়া নিউগিনি জাতীয় ফুটবল দল ওয়েব্যাক মেশিনে আর্কাইভকৃত ১২ ডিসেম্বর ২০১৮ তারিখে (ইংরেজি) ওএফসি-এ পাপুয়া নিউগিনি জাতীয় ফুটবল দল (ইংরেজি)
নরওয়েজীয় লোকজাদুঘর

নরওয়েজীয় লোকজাদুঘর (নর্স্ক ফোকমিউজিয়াম) হল নরওয়ের অসলোর বিগদে উপদ্বীপে অবস্থিত একটি লোকজাদুঘর তথা নরওয়ের সকল সামাজিক দল ও সকল অঞ্চল থেকে প্রাপ্ত ও সংগৃহীত সাংস্কৃতিক ইতিহাসের নিদর্শনগুলোর একটি সুবিশাল সংগ্রহশালা। নিদর্শনগুলো বিভিন্ন শহর ও গ্রামীণ জেলা থেকে স্থানান্তরপূর্বক অন্তর্ভুক্ত করে দেড় শতাধিক ভবনসহ এই বৃহত উন্মুক্ত-জাদুঘরটি তৈরি করা হয়েছে। স্থানীয়ভাবে এটি নর্স্ক ফোকমিউজিয়াম (Norsk Folkemuseum) নামে পরিচিত। তবে প্রাতিষ্ঠানিক নাম হিসেবে "নরওয়েজীয় সাংস্কৃতিক ইতিহাসের জাদুঘর" (Norwegian Museum of Cultural History) পদবন্ধটি ব্যবহার করা হয়। নরওয়েজীয় সাংস্কৃতিক ইতিহাসের জাদুঘরটির আশেপাশে আরো বেশ কয়েকটি জাদুঘর রয়েছে। এসব জাদুঘরের মধ্যে অন্যতম হল ভাইকিং জাহাজ জাদুঘর, ফ্রাম যাদুঘর; কন-টিকি জাদুঘর এবং নরওয়েজীয় সামুদ্রিক জাদুঘর। ১৮৯৪ সালে গ্রন্থাগারবিদ এবং ইতিহাসবিদ হ্যানস আল (১৮৬৯-১৯৪৬) নরওয়েজীয় লোকজাদুঘরটি প্রতিষ্ঠা করেছিলেন। তবে ১৮৯৮ সালে এটি বর্তমান সম্পত্তির মূল ক্ষেত্রটি অধিগ্রহণ করে। অস্থায়ী প্রদর্শনী ভবনগুলো তৈরি এবং বেশ কয়েকটি গ্রামীণ ভবন পুনর্নির্মাণের পরে ১৯০১ সালে জনসাধারণের জন্য জাদুঘরটির দরজা উন্মুক্ত করে দেওয়া হয়েছিল। ১৯০৭ সালে পার্শ্ববর্তী একটি জায়গায় রাজা দ্বিতীয় অস্কারের সংগ্রহগুলো জাদুঘরে অন্তর্ভুক্ত করা হয়েছিল। ১৮৮১ সালে প্রতিষ্ঠিত কেন্দ্রাবস্থিত গল স্টাভ চার্চসহ এর পাঁচটি স্থানান্তরিত ভবন বিশ্বের প্রথম উন্মুক্ত জাদুঘর হিসাবে স্বীকৃত। ১৯৪৬ সালে মৃত্যুর আগ পর্যন্ত হ্যান্স আল এর পরিচালক ছিলেন। তাঁর নেতৃত্বে জাদুঘরটির জায়গা, কর্মী, সংগ্রহ, ভবন এবং দর্শনার্থীর সংখ্যা যথেষ্ট পরিমাণে বৃদ্ধি পেয়েছিল। তারপরে ১৯৪৭ সালে রেইদার জেলবার্গ (১৯০৪-১৯৭৮) জাদুঘরের পরিচালক হয়ে ১৯৭৪ সালে অবসর গ্রহণের আগে পর্যন্ত দায়িত্বপালন করেছিলেন। ১৯৯০ থেকে ২০০০ সাল অবধি এরিক রুডেং এটি পরিচালনা করেছিলেন। ২০০১ সাল থেকে পরিচালক অলাভ আরাস পরিচালকের দায়িত্বে আছেন। Norsk Folkemuseum Store norske leksikon "Hans Jacob Aall"। Store norske leksikon। সংগ্রহের তারিখ অক্টোবর ১, ২০২০।  "Reidar Kjellberg"। Store norske leksikon। সংগ্রহের তারিখ অক্টোবর ১, ২০২০।  "Erik Rudeng"। Store norske leksikon। সংগ্রহের তারিখ অক্টোবর ১, ২০২০।  Hegard, Tonte Hans Aall - mannen, visjonen og verket (১৯৯৪) আইএসবিএন ৮২-৭৬৩১-০২৩-০ Tschudi-Madsen, Stephan, På nordmanns vis : Norsk folkemuseum gjennom 100 år (১৯৯৩) আইএসবিএন ৮২-০৩-১৬৭১৫-২ উইকিমিডিয়া কমন্সে নরওয়েজীয় লোকজাদুঘর সংক্রান্ত মিডিয়া রয়েছে। নর্স্ক ফোকমিউজিয়ামের অফিসিয়াল ওয়েবসাইট
খস (কাপড়)

খস একটি উচ্চ মানের মানের ক্যালিকো কাপড়, যা মুঘল সাম্রাজ্যে পোশাক তৈরি ও ব্যবহৃত হত। খসকে আইন-ই-আকবরীতে "কাশাক" বলা হত এবং এটির সূক্ষ্ম বুননের জন্য 'জঙ্গল ক্লাসা' নামেও পরিচিত ছিল। এটি আইন-ই-আকবরীতে বর্ণিত সাতটি সুতির কাপড়ের মধ্যে একটি। খস লম্বা কাপড়ের তুলনায় নরম কাপড় এবং মসলিনের চেয়ে বেশি ঘনভাবে বোনা ছিল। এটি সূক্ষ্ম জমিনসহ নরম এবং ঘনিষ্ঠভাবে বোনা কাপড় হিসাবে বর্ণনা করা হয়েছে। ষোড়শ শতাব্দীর সম্রাট আকবরের সময়ে খসকে অন্যতম সেরা এবং ব্যয়বহুল ধরনের কাপড় হিসাবে বিবেচনা করা হত। এটি সাধারণত মুঘল যুগে পাগড়ির জন্য ব্যবহৃত হত। সোনারগাঁয়ে তৈরি খসকে বিশেষত উচ্চ মানের হিসাবে বিবেচনা করা হত। এটি ঢাকা, মালদা, শান্তিপুর এবং কাসিমবাজারেও উৎপাদিত হয়েছিল। "রহোন খস" কাপড় পাঞ্জাবের রাহোন শহরে উৎপাদিত হয়েছিল। ১৭শ শতাব্দীর শেষের দিকে ইস্ট ইন্ডিয়ার বাণিজ্যের একজন ইংরেজ বণিক ও নাবিক থমাস বোয়েরে, খসকে এমন এক ধরনের মসলিন হিসাবে বর্ণনা করেছিলেন যা ঢাকা থেকে সাধারণত সর্বদা রফতানিকৃত কাপড় ছিল। S. B. Chakrabarti, Ranjit Kumar Bhattacharya (২০০২)। Indian Artisans: Social Institutions and Cultural Values। Anthropological Survey of India, Government of India, Ministry of Culture, Youth Affairs and Sports, Department of Culture.। পৃষ্ঠা 87। আইএসবিএন 9788185579566।  Sangar, S. P. (১৯৬৫)। "FEMALE COSTUMES IN THE SIXTEENTH AND SEVENTEENTH CENTURIES (as reflected in the contemporary Hindi literature)"। Proceedings of the Indian History Congress। 27: 243–247। আইএসএসএন 2249-1937। জেস্টোর 44140630।  Pawar, Appasaheb Ganapatrao (১৯৭১)। Maratha History Seminar। Shivaji University। পৃষ্ঠা 52।  Tortora, Phyllis G.; Johnson, Ingrid (২০১৩)। The Fairchild Books Dictionary of Textiles। পৃষ্ঠা 327। আইএসবিএন 9781609015350।  Jain, Simmi (২০০৩)। Encyclopaedia of Indian Women Through the Ages: The middle ages। Kalpaz Publications। পৃষ্ঠা 197। আইএসবিএন 9788178351735।  دكتور محمد نصر। Fashion And Designing Under The Mughals Akbar To Aurangzeb. A Historical Perspective (English ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link) Panjab University Research Bulletin: Arts - Volume 14, Issue 2 - Page 23 Das, S.N. (২০০২)। The Bengalis। Cosmo Publications। পৃষ্ঠা 57। আইএসবিএন 9788177553925।  Tierney Aitchison, James Edward (১৮৭৪)। Hand-book of the Trade Products of Leh, with the Statistics। Wyman। পৃষ্ঠা 128।  Paul, Sue (২০২০)। Jeopardy of Every Wind: The Biography of Captain Thomas Bowrey। Melton Mowbray: Dollarbird। আইএসবিএন 9781912049622।  Chaudhury, Sushil (২০২০-০৩-১০)। Spinning Yarns: Bengal Textile Industry in the Backdrop of John Taylor's Report on 'Dacca Cloth Production' (1801) (ইংরেজি ভাষায়)। Routledge। পৃষ্ঠা 52। আইএসবিএন 978-1-000-07920-3।  টেমপ্লেট:Weaving টেমপ্লেট:Fabric টেমপ্লেট:Textile-stub
শক্তিরঞ্জন বসু

শক্তিরঞ্জন বসু (৩ মার্চ, ১৯০৮ — ১৮ ডিসেম্বর, ১৯৮৪) ভারতের স্বাধীনতা আন্দোলনের  কর্মী ও সমাজসেবী। লবণ সত্যাগ্রহ,  আইন অমান্য আন্দোলন, ভারত ছাড়ো আন্দোলনে যুক্ত থেকে সেবামূলক ও গঠনমূলক কাজে লিপ্ত থেকেছেন আমৃত্যু। শক্তিরঞ্জন বসুর জন্ম বৃটিশ ভারতের অধুনা বাংলাদেশের বরিশাল জেলার হবিবপুরে। পিতা নিশিকান্ত বসু। তার স্কুলের ছাত্রজীবন কাটে বরিশালের ঐতিহ্যবাহী ব্রজমোহন বিদ্যালয়ে। এরপর কলকাতার একাধিক শিক্ষা প্রতিষ্ঠানে। ছাত্রাবস্থাতেই তিনি নিজের গ্রামে সমাজসেবামূলক নানা কাজে নেতৃত্ব দিতেন। ১৯২৮ খ্রিস্টাব্দে তিনি নিখিল বঙ্গ ছাত্র সমিতির (এ বি এস এ)-র অন্যতম প্রতিষ্ঠাতা-সদস্য ছিলেন।  ১৯৩০ খ্রিস্টাব্দে শক্তিরঞ্জন বরিশালে লবণ সত্যাগ্রহে সক্রিয় ভূমিকা নেন। ১৯৩১ খ্রিস্টাব্দে  ছাত্রাবস্থায় সমিতি আয়োজিত রবীন্দ্রজয়ন্তী অনুষ্ঠানে তার কর্মদক্ষতা উল্লেখযোগ্য। ১৯৩২ খ্রিস্টাব্দে  আইন অমান্য আন্দোলনে অংশগ্রহণ করায় কয়েক মাস কারারুদ্ধ থাকেন। ১৯৩৪ খ্রিস্টাব্দে কংগ্রেস সোশ্যালিস্ট পার্টি গঠিত হলে তিনি হন এর প্রতিষ্ঠাতা-সদস্য। এ সময় তিনি সেবামূলক ও গঠনমূলক কাজে ভারতের বিভিন্ন স্থানে বিশেষ করে গ্রামে-গঞ্জে ঘুরে বেড়ান। পরে ১৯৩৯ খ্রিস্টাব্দে রবীন্দ্রনাথ ঠাকুরের উৎসাহে বিশ্বভারতীর পল্লীসংগঠন বিভাগের দায়িত্ব নেন। আবার ১৯৪২ খ্রিস্টাব্দের  ' ভারত ছাড়ো আন্দোলনে যোগ দিয়ে কারারুদ্ধ হন। স্বাধীনোত্তর যুগেও তিনি তার ক্রিয়াকলাপ অব্যাহত রেখেছেন। বিধানচন্দ্র রায়ের মুখ্যমন্ত্রীত্বকালে খাদ্য আন্দোলনে যোগ দেওয়ার কারণে শেষবারের মত কয়েক দিন কারাবাস ভোগ করেন। কংগ্রেস সোশ্যালিস্ট পার্টির পত্রিকা "কৃষক" -এর ম্যানেজার হিসাবে পরিচালনার দায়িত্ব পালন করেন। বেঙ্গল-অসম রেল কর্মচারী অ্যাসোসিয়েশন তিনি সহকারী সম্পাদক ছিলেন। ১৯৪৯ খ্রিস্টাব্দে গঠিত "গান্ধী স্মারকনিধি" র সহ-সম্পাদক দায়িত্বে তিনি ১৯৫২ খ্রিস্টাব্দ হতে চার বছর দিল্লিতে কাটান। ১৯৫৬ খ্রিস্টাব্দে পশ্চিমবঙ্গে এই সংস্থার শাখা গঠিত হলে তার সম্পাদক হন এবং ১৯৭১ খ্রিস্টাব্দ হতে আমৃত্যু তিনি এর সভাপতি ছিলেন। 'হরিজন সেবক সংঘ' পশ্চিমবঙ্গ শাখার সভাপতি ছিলেন তিনি।  ১৯৮৪ খ্রিস্টাব্দের ১৮ ই ডিসেম্বর তিনি পরলোক গমন করেন। বিশিষ্ট সমাজসেবী ডা. উমা বসু তার স্ত্রী। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬৯০ আইএসবিএন ৯৭৮-৮১-৭৯৫৫-১৩৫-৬